Charles-Omer Valois

**Charles-Omer Valois** (født 24. april 1924 i Montréal i Canada; død 4. august 2013 i Saint-Jérôme) var katolsk biskop av Saint-Jérôme.

## Liv og virke
### Prest
Charles Valois studerte filosofi og katolsk teologi ved seminarene i *Sainte-Thérèse* og *Montréal*. Han ble ordinert til prest den 3. juni 1950 av kardinal Paul-Émile Léger, erkebiskop av Montreal. Han var professor ved *Sainte-Thérèse-seminaret* i Sainte-Thérèse fra 1950 til 1962, avbrutt av studier i historie fra 1955 til 1957 ved Universitetet i Montreal. I 1963 fullførte han også studiene i fransk litteratur der. Han var også kapellan for den kristne ungdommen frem til 1964. 

I 1968 ble han viserektor og senere rektor ved seminaret. Han var involvert i utdanningsreformer i Quebec, spesielt som grunnlegger og rektor for *Collège Lionel-Groulx* fra 1968 til 1973. 

I 1973 overtok han menigheten *Sainte-Adèle* i Saint-Jérôme; to år senere ble han generalvikar i bispedømmet Saint-Jérôme og ansvarlig for pastoral omsorg. I 1977, etter at biskop Bernard Hubert ble forflyttet, ble han bispedømmeadministrator der.

### Biskop av  Saint-Jérôme
Pave Paul VI utnevnte ham til biskop av Saint-Jérôme den 10. juni 1977. Den apostoliske pronuntius til Canada, titulærerkebiskop Angelo Palmas, vigslet ham til biskop den 29. juni samme år; medkonsekrerende var Bernard Hubert, biskop av Saint-Jean-de-Québec, og Robert Lebel, biskop av Valleyfield.

Han var medlem av Den kanadiske konferanse for katolske biskoper (CCCB) og medlem av dens stående komite, og av kommisjonene for presteskapet, rettferdighet og fred, og sosial kommunikasjon i de fransktalende bispedømmene. Han var medlem av kommisjonen for religiøs video.

Den 22. januar 1997 innvilget pave Johannes Paul II hans søknad om fratreden av helsemessige årsaker.

Han døde den 4. august i 2013 i en alder av 89 år.
## Skrifter
* *La Chambre d’Assemblée du Bas-Canada 1792–1815*, 1960
* *Évolution de la pensée religieuse de [[Julien Green]] d’après son Journal*, 1963
* *Conversion et engagement des chevaliers et dames du Saint-Sépulcre*, 1985
* *Le courage de changer*, 2009 (memoarer) Le courage de changer
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954 
* Erkebiskop Angelo Palmas (1914-2003) *1964
* Biskop *Charles-Omer Valois* (1924-2013) *1977

## Referanser